Ribe Stifts Adresseaviser, 1833-10-11
Frankerig. Gjæringen i de sydlige Departementer, især i Marseille, Toulon og disse Stæders Omegn, tager til i en høist betænkelig Grad. Auctoriteterne ere i stor Bekymring og maae dertil høre idelige nærgaaende Bebreidelser af Patrioterne for deres Eftergivenhed mod Legitimisterne. Marseilles Gader vare i flere Aftener i Slutningen af Septbr. Skuepladsen for de meest foruroligende Optrin; Legitimisterne droge bevæbnede med Knipler og Dolke igjennem Gaderne, sang deres Yndlingsviser, hvoraf een har det Omqvæd: Bourmont viendra avde ses legions, retablir les Bourbons." angrebe Kaffehuse og mishandlede Gjæsterne. Een Efterretning mælder, at d. 25de om Aftenen begyndtes en alvorlig Kamp imellem Carlisterne og Patrioterne paa Ludvigspladsen, og at et stærkt Detaschement Linitropper maatte sendes imod dem. Journal de Paris beretter dog, at d. 26de var Alt igjen i den fuldkomneste Rolighed. Fra Gensmældes, at alle Diligencer, som over Chambery gik til Lyon og Grenoble, vare saa overfyldte med franske Emigranter, at det ikke var muligt at faae en Plads, og at man nødvendig maatte antage, at disse, havde noget Stort i Sinde. Dampskibet Carlo Alberto er lagt under Beslag og ført til Toulon. J denne Stad var Besætningen i bestandig Bevægelse; Patrouiller streifede omkring overalt, og talrige Troppeafdelinger brugtes til Excursioner paa den omliggende Kyst. Hele Var-Departementet var i en oprørt Stemning; Carlister og Patrioter, stode ligeover for hinanden med en saadan Forbittrelse, at man hvert Øieblik ventede Udbruddet af en alvorlig Kamp. Gjæringen forøgedes ved de eventyrligste Rygter. Carlistiske Agenter løbe allevegne om og udspredte, at en piemontesisk Hær, understøttet af 100,000 Østerrigere, var i Begreb med at overskride Grændsen og giøre Henrik d. 5tes Rettigheder til Tronen, gjældende; Hertuginden af Berry vilde man have fret, snart her, snart der; nu i en Gjæstgivergaard i Marseille, nu paa Gaderne i Toulon, hvor overbovedet intet Fruentimmer med blondt Haar kunde vise sig, uden at blive antaget for Hertuginden. Jmidlertid hører man fra Venedig, at Hertuginden ankom til denne Stad d. 22de f. M. - Siden Talleyrands Hjemkomst ere Alles Øine henvendte paa ham; alle Ministre aflagde ham strax deres Besøg, uden at vente paa, at han, efter Skik og Brug, skulde gjøre Begyndelsen; Alt, hvad adskillige Blade, navnligen Temps, havde fortalt om, at denne Diplamaternes Patriarch i den sidste Tid var falden i en Sløvhedstilstand, saa at han sædvanlig faldt i Søvn ved Conferentser, ved Taffelet, ved Spillebordet os.v., har viist sig at være aldeles ugrundet. Oldingen har i Paris viist sig friskere, livligere, aandrigere, end nogensinde, og man tvivlede ikke om, at han snart igjen vilde vende tilbagetil sin Post. Han var indbuden til at ledsage Kongen til Compiegne, hvilken Reise skulde gaae for sig d. 6te. - Spliden blandt Cabinettets Medlemmer bliver stedse kjendeligere, og, som en følge deraf, blive Rygterne om et Ministerskifte stedse hyppigere. Undersøgelses=Commissionen i Algier har været i Livsfare; i en Afstand af 14 Mile fra denne Stad blev den overfaldet af Beduiner, men frelstes ved den medhavende Escortes Tapperhed.